מרכז הטסה והכשרות מיוחדות

מרום – פתרונות מבצעיים (בעבר: מרהו"ם – מרכז הטסה והכשרות מיוחדות) היא חטיבה סדירה בצה"ל הנמצאת תחת פיקוד מקחצ"ר הכוללת יחידות מבצעיות וכן בתי ספר המכשירים למיומנויות ספציפיות את לוחמי חיל הרגלים והיחידות המובחרות בצה"ל. מפקדת היחידה שוכנת בסמוך לבסיס חיל האוויר תל נוף.

ב־2 בספטמבר 2009 נקרא הבסיס על שם הרמטכ"ל ה־12 של צה"ל, רב-אלוף משה לוי, שהיה בשנים 1966–1968 מפקדו של בית הספר לצניחה (שנכלל כיום במרום).

מפקדי מרא"ה 
 שלמה טולדו – 1982
 עמיר שלג – 1985
 ויקטור מימון – 1989
 זאב דורון – 1991
 אברהם לזריאן – 1995
 יורם פרסר – 1997
 אבי מוניס – 2000
 חיים דואק – 2004

מפקדי מרום 
 יאיר דרף (2006)
 דרור פלטין (2006–2008)
 אריק אלעזר (2008–2011)
 יובל ג'רבי (2011–2014)
 אריאל בן דיין (2014–2017)
 ירון סיטבון (מאי 2017 – אוגוסט 2020)
 אבירן לרר (אוגוסט 2020 – אוקטובר 2022)
 גיל אליה (אוקטובר 2022 ואילך)

יחידות מרום 

במסגרת מרום פועלות שש יחידות:
 יחידת עוקץ: יחידה המפעילה לוחמי קומנדו לצד כלבים למשימות ייעודיות בשגרה ובחירום לתחום הלוחמה בטרור ולמלחמה. היחידה פועלת הן באופן עצמאי והן לצד יחידות מיוחדות אחרות ומובילות אותן במבצעים.
 יחידת הלוט"ר: יחידת בית הספר לקליעה, צליפה ולוחמה בטרור, אשר בשגרתה מכשירה את היחידות המיוחדות והמובחרות של צה"ל. בתחומי הקליעה, צליפה ולוחמה בטרור. ועוסקת בפעילות מבצעית מיוחדת המתמחה בתחום הלוחמה בטרור.
 בית הספר למקצועות הירי: בית הספר למקצועות הירי בצה"ל. מהווה מערך רב-זרועי לשיפור כשירות הירי, למול האתגרים המבצעיים המתפתחים באופן דיפרנציאלי ליחידות צה"ל. 
 יחידת הבלנ"מ 444: יחידת בית הספר לניוד מבצעי בצה"ל המסווגת כיחידה מובחרת ואחראית על הכשרה לתחום הניוד המבצעי. היחידה פועלת בשיגרה במבצעים ופעילויות מיוחדות וחשאיות. היחידה פועלת בשיתוף פעולה עם חלק מהיחידות המיוחדות בצה"ל והיא מקור הסמכה וידע למבצעים מורכבים.
 יחידת צניחה והטסה: אשר אמונה על הכשרת לוחמי צה"ל במיומנות הצניחה. יחידה זו, שפעלה משנות ה־50 כבית הספר לצניחה, היא הוותיקה ביחידות המרכז. במלחמת יום הכיפורים פעלו אנשיה במסגרת מבצעים מוטסים ובכלל זה הנחתת צנחני מילואים מחטיבה 226 לכיבוש מוצב החרמון הסורי והנחתת גדוד 890 בקרבת ציר טרטור בטרם לחם בקרב החווה הסינית.
 יחידת אספקה בהיטס: המשמשת בעיקר בשעות חרום ובפעילויות מבצעיות באמצעות הצנחת ציוד אל תוך שטח הלחימה/פעילות (בים וביבשה). מצניחה ציוד קריטי רחב ומגוון אל תוך שטח הפעילות כגון: מזון, דלק, ציוד רפואי, תחמושת, ג'יפים, סירות לחימה וכו'.
 מתקן אדם

תגי היחידה לשעבר

קישורים חיצוניים

 מרכז הטסה והכשרות מיוחדות, באתר של זרוע היבשה
 
 
 
 רועי כספי, מצמיחים כנפיים, ביטאון ביבשה, גיליון 4, דצמבר 2007, באתר זרוע היבשה
 יהונתן מרוז, קפוץ!, בטאון חיל האוויר, גיליון 196, 2 בינואר 2011
 גילי כהן, צנחנים שלא שירתו לא הורשו ליטול חלק במפגן הצניחה, באתר "שבו"ז חיילים", 12 במאי 2008
 
 אייל כץ והדס כרמונה, לצנוח לצלוח, מתוך אתר "א-לה כפר" עיתון כפר ורדים והסביבה
*  – סרטון משנת 1957 המתעד אימונים בבית הספר לצניחה

הערות שוליים

זרוע היבשה
בסיסי צה"ל במחוז המרכז
יחידות הצנחנים של צה"ל